**Venstrealliansen (VA)** er en politisk organisasjon for studenter. Organisasjonen stiller til valg ved Universitetet i Oslo, Universitetet i Bergen, Universitetet i Tromsø og Universitetet i Stavanger.

Venstrealliansen ble opprettet i Oslo i 2005 som et samarbeid mellom De radikale, Blindern Sosialistisk Venstreparti og Rød Front. Fra 2006 ble også Blindern RV med i Venstrealliansen, samtidig ble Venstrealliansen omdannet fra en allianse med spesielle rettigheter til en medlemsorganisasjon.[] Venstrealliansen ved UiO har kontor på Chateau Neuf, Det Norske Studentersamfund, men samles ofte på Villa Eika på Blindern, kontor for studenttillitsvalgte i Studentsamskipnaden og på UiO.

Ved Universitetet i Bergen oppstod Venstrealliansen etter at listen Radikale Studenter endret navn, med mål om å knytte seg opp mot listen i Oslo. Venstrealliansen i Bergen ble stiftet i 2015.

Venstrealliansens liste ved Norges arktiske universitet ble opprettet av studenter aktive i Sosialistisk Venstreparti og i Rødt i starten av 2020 og er etterfølgeren til Sosialistiske Studentlag UiT og UiT SV som tidligere har stilt til valg ved studentparlamentet ved UiT.

I 2021 ble Venstrealliansen også opprettet som liste til det årets valg til Studentorganisasjonen ved Universitetet i Stavanger.

Ideologisk grunnlag og kjernesaker
----------------------------------

Venstrealliansen (VA) er en sosialistisk og feministisk organisasjon. Organisasjonen jobber for sosialistisk folkestyre og mener at maktavgjørelser i størst mulig grad må fattes av menneskene de gjelder. Venstrealliansen jobber også aktivt for demokrati på lærestedene i form av studentmedvirkning, deltagelse i samfunnsdebatten og fagkritikk. VAs forståelse av samfunnet, er at makt er skjevt fordelt mellom kjønnene. Organisasjonen jobber for radikal kjønnskvotering i ansettelser på universitetet, mentorordninger for kvinner og kjønnspoeng på utdanningsprogram med kjønnsubalanse. I tillegg til likestilling mellom kjønnene har disse sakene vært viktig fra starten av: lik rett til høyere utdanning, miljøsaker, internasjonal solidaritet og kampen mot markedsretting av forskning og høyere utdanning.

Arrangementer
-------------

Venstrealliansen arrangerer hver første mai «Rød på Blå» på utestedet «Blå» i Oslo, og Rød på Landmark på utestedet Landmark i Bergen. Venstrealliansen i Oslo arrangerer også årlig Feministisk uke i forbindelse med kvinnedagen 8. mars.

VA ved UiO
----------

Venstrealliansen ble ved valget til Studentparlamentet i Oslo allerede første gang, i 2005, representert med ni representanter. I valget til Studentparlamentet april 2007 ble Venstrealliansen størst av de studentpolitiske grupperingene og fikk 13 seter i listevalget, 14 totalt. I 2010 var VA den største fraksjonen i Studentparlamentet. Fraksjonen ble ved valget i 2013, 2014 og 2015 nest største fraksjon, kun slått av Realistlista. Venstrealliansen satt i perioden 2013-2014 med ledervervet i Studentparlamentet, representert ved Gabrielle Gjerdset, og i perioden 2021-2022, representert ved Jørgen Hammer Skogan. 

Venstrealliansen har i løpet av tiden organisasjonen har eksistert hatt en representant i Universitetet i Oslos styre i fire perioder, og studentparlamentets leder i tre perioder.

Også ved studentparlamentsvalget ved Universitetet i Oslo i 2019 var Venstrealliansen den listen som fikk størst oppslutning.

VA ved UiB
----------

Venstrealliansen ved UiB stilte først til valg i 2015, og passerte Sosialdemokratisk liste i oppslutning i 2018. Listen sank gradvis i oppslutning i 2019 og 2020, men så en kraftig vekst i valget i 2021. I 2022 ble Venstrealliansen forbipassert av Realistlista i oppslutning, og ble nest største liste for første gang siden 2017.

Siden 2016 har VA vært kontinuerlig representert i Studentparlamentets arbeidsutvalg, utenom perioden 2020-2021. I 2016 ble VA-representant Håkon Randgaard Mikalsen valgt til leder av Studentparlamentet UiB; Mikalsen ble gjenvalgt i 2017, og beholdt vervet frem til han ble valgt til leder av Norsk studentorganisasjon i 2018. I perioden 2021-2022 satt VA-representant Thomas Helland-Hansen som leder for Studentparlamentet UiB.

Valgresultater 2014–2022
------------------------

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  | 2014 |  | 2015 |  | 2016 |  | 2017 |  | 2018 |  | 2019 |  | 2020 |  | 2021 |  | 2022 |
| Liste |  |  % | Mandater |  |  % | Mandater |  |  % | Mandater |  |  % | Mandater |  |  % | Mandater |  |  % | Mandater |  |  % | Mandater |  |  % | Mandater |  | **%** | **Mandater** |
| Venstrealliansen UiO |  | 17,68 | 5 |  | 16,1 | 4 |  | 16,32 | 4 |  | 19,7 | 6 |  | 24,17 | 7 |  | 26,05 | 7 |  | 23,11 | 7 |  | 27,4 | 8 |  | 26,5 | 7 |
| Venstrealliansen UiB |  | - | - |  | 12,1 | 2 |  |  ? | 3 |  |  ? | 6 |  | 27 | 7 |  | 26,2 | 6 |  | 21,7 | 5 |  | 29,2 | 7 |  | 26,8 | 6 |
| Venstrealliansen UiT |  | - | - |  | - | - |  | - | - |  | - | - |  | - | - |  | - | - |  | 11,69 | 2 |  | 18 | 3 |  | 18,94 | 4 |
| Venstrealliansen UiS |  |  |  |  |  |  |  |  |  |  |  |  |  |  |  |  |  |  |  |  |  |  | ? | 4 |  | 26,5 | 6 |

Referanser
----------

1. ↑  «Radikal front». *universitas.no*. Besøkt 5. desember 2019.
2. ↑  «Nøkkelopplysninger fra Enhetsregisteret - Brønnøysundregistrene». *w2.brreg.no*. Besøkt 5. desember 2019.
3. ↑  Oslopuls.no-redaksjonen. «Slik blir 1. mai-feiringen». *Aftenposten*. Besøkt 5. desember 2019.
4. ↑  favoritter, Månedens. «Bergen Revels #31» **(engelsk)**. Besøkt 5. desember 2019.
5. ↑  Larsen, Hege (30. april 2019). «Venstrealliansen vant igjen». *khrono.no* **(norsk)**. Besøkt 5. desember 2019.
6. ↑  «Rød-grønn jubel i UiBs studentvalg | STUDVEST». *www.studvest.no* **(engelsk)**. 25. mars 2019. Besøkt 5. desember 2019.
7. ↑  «Resultater fra årets studentvalg | STUDVEST». *www.studvest.no* **(engelsk)**. 30. april 2020. Besøkt 15. juli 2021.
8. ↑  Hagen, Herman Bjørnson (20. mai 2021). «Nyvalgte studentledere i Bergen og Agder». *khrono.no*. Besøkt 15. juli 2021.
9. ↑  «Slik gikk UiBs studentvalg | STUDVEST». *www.studvest.no* **(engelsk)**. 20. april 2021. Besøkt 15. juli 2021.
10. ↑  Studentparlamentet, Besøksadresse; Eika, Villa; Telefon, Problemveien 5 kart 0313 Oslo Postadresse Studentparlamentet Postboks 1088 Blindern 0313 Oslo. «Resultatet fra studentvalget 2021 er klart - Studentparlamentet». *www.studentparlamentet.uio.no* **(norsk)**. Besøkt 10. november 2021.
11. ↑  SPUIB (24. april 2021). «Valgresultatet for Studentvalget 2021!». *Studentparlamentet*. Besøkt 10. november 2021.
12. ↑  Stine-Andrea, Hasselberg. «Valgresultatet er klart! | UiT». *uit.no*. Arkivert fra originalen 10. november 2021. Besøkt 10. november 2021.
13. ↑  «Studentvalg 2021 – Studentorganisasjonen ved Universitetet i Stavanger» **(engelsk)**. Besøkt 10. november 2021.
14. 1 2  «Resultat fra studentvalget – Studentorganisasjonen ved Universitetet i Stavanger». Besøkt 11. november 2022.

Eksterne lenker
---------------

* (no) Offisielt nettsted Rediger på Wikidata
* (no) Venstrealliansen på Facebook Rediger på Wikidata

Portaler: Bergen | Oslo